cyanic-selkie/wikianc huggingface dataset:
Antsianaka
Antsianaka er en slekt av biller som tilhører familiegruppen bladbiller (Chrysomelidae). Det er kjent 12 arter.
Utbredelse
Slekten er utbredt på Madagaskar.
VM i kunstløp 1911
VM i kunstløp 1911. Verdensmesterskapet i kunstløp single for kvinner og parløp ble arrangert i Wien i Østerrike 22. januar 1911. Singlekonkurransen for menn ble arrangert i Berlin i Tyskland 2. og 3. februar.
Ulrich Salchow fra Sverige ble verdensmester i kunstløp for tiende gang og Lily Kronberger fra Ungarn for fjerde gang. Ludowika Eilers & Walter Jakobsson fra Tyskland og Finland ble verdensmesterne i parløp.
Aruba under VM i friidrett 2011
Aruba deltok under VM i friidrett 2011 (utendørs) fra 27. august til 4. september 2011 i Daegu i Sør-Korea med 2 utøvere.
Bedford Beagle
Bedford Beagle var en stasjonsvogn konvertering av Bedford HA sin varebil, som i seg selv var basert på Vauxhall Viva HA. Konverteringene ble foretatt av Martin Walter Ltd i Folkestone, Kent, som var mest kjent for sine Dormobile campingbiler basert på den større Bedford CA varebilen. Mens varebilene var veldig vanlige på den tiden, så var ikke Bedford Beagle så vanlig og det er veldig få igjen av dem i dag.
Bedford Beagle dannet grunnlaget for Roma, en campingbil designet av Martin Walter Ltd. Roma ble solgt både i en standard og en deluxe form (som mange engelske biler på den tiden), begge med plass til en dobbeltseng. En tredje seng, montert i det forhøyede taket, er en av deluxe versjonen av Roma.
Introdusert i 1964, originalt med en 1057 cc motor, var Bedford Beagle en basisk bil, med trommel bremser på alle hjul, og minimalt med påkostet interiør. Senere, fra 1967, ble flere motor oppgraderinger tilbudt; (1159 cc) og (1256 cc), som gjorde at toppfarten gikk fra 116 km/t til 129 km/t, men i 1973 ble Bedford Beagle avviklet. Den ble mer eller mindre erstattet av Viva HC stasjonsvogn.
Løypemaskin
Løypemaskiner, tråkkemaskiner, preppemaskiner eller løypeprepareringsmaskiner er beltekjøretøy som blir benyttet for å jevne til og pakke sammen snøen i skiløyper. De blir også benyttet til transport av varer og mennesker.
Oppbygging
Maskinene har brede gummibelter og er utstyrt med frontskjær og en bakmontert slede med flere skjær. Maskinene jevner snøen med frontskjæret og pakker snøen sammen med beltene. Til slutt kommer den bakmonterte sleden som jevner snøen og lager skispor. Sleden kan også ha en fres som graver opp snøen i overflateskiktet. At snøen ble pakket sammen fører til at løypene blir mer holdbare.
Løypemaskiner har lavt tyngdepunkt, slik at de kan benyttes i bratte skråninger. De brede beltene gjør at maskinene kan ta seg frem i skråninger med opp til 45o stigning. Vekten varierer fra 5 til 12 tonn, så det kreves en kraftig motor for å ta seg frem i dyp snø og bratt terreng. Dieselmotorer med effekt fra 120 til 460 hk er vanlige. Hydrostatisk transmisjon er vanlig og maskinene blir styrt ved å endre oljestrømmen, slik at den blir forskjellig på venstre og høyre side. Ved kjøring i nedoverbakke blir motoren benyttet som motorbrems. Farten kan reguleres trinnløst fra null til rundt 20 km/t.
Maskinene kan utstyres med ymse tilleggsutstyr, som vinsjer, kraner og diverse typer freser. Maskinene kan også utstyres med GPS-enhet som kontinuerlig rapporterer posisjon, slik at løypekart på internett kan oppdateres med preppestatus i tilnærmet sanntid.
Miljøpåvirking
At snøen blir pakket sammen under løypene fører til at det tiner senere om våren og telen blir dypere.
Forsikringsagent
Forsikringsagent er en forhandler som selger forsikring for et eller flere forsikringsselskaper.
Typisk har forsikringsagenten avtale med et skadeforsikringsselskap, et reiseforsikringsselskap, et helseforsikringsselskap og et livsforsikringsselskap. Forsikringsagenten plasserer all forsikring hos sine samarbeidspartnere, og blir lønnet med provisjon av samarbeidende forsikringsselskaper.
Mange agenter har en slik jobb i tillegg til andre oppdrag eller lønnet arbeid.
Unge syndere
Unge syndere (originaltittel: Our Modern Maidens) er et amerikansk stumfilmdrama fra 1929 regissert av Jack Conway, med Joan Crawford i hovedrollen i hennes siste stumfilm.
Unge syndere var den siste stumfilmen som Joan Crawford medvirket i.
Handling
Billie Brown er forlovet med kjæresten sin, en ung diplomat ved navn Gil Jordan. Billie forsøker å overbevise den eldre diplomaten Glenn Abbott (spilt av Rod La Rocque) om å gi Gil får et gunstig oppdrag. Men Billie og Glenn blir unektelig tiltrukket av hverandre. Gil er blir i mellomtiden tiltrukket av Kentucky Strafford, og han gjør henne snart gravid.
Gil oppdager etter hvert at han virkelig elsker Kentucky, men han gifter seg likevel med Billie. Når Billie innser at Kentucky er gravid med Gils barn, blir ekteskapet deres annullert. Begge parter får deretter muligheten til å bli sammen med menneskene de virkelig elsker.
Palmett
Palmett (fra fransk - avledet fra palme, også kalt anthemion, fra gresk ανθέμιον, en blomst) er et kunstnerisk motiv basert på en vifteformet ornament med symmetrisk ordnede palmeblad. Det ble i stor grad benyttet i den greske og romerske tiden for å dekorere:
Selv om det er generelt kjent som et vivendelornament ettersom det minner om denne blomsten er dens opprinnelse blomsten til akantusplanten.
Det er antatt at palmett har sin begynnelse i oldtidens Egypt og ble opprinnelig basert på egenskapene til ulike blomster, blant annet papyrus og lotusblomsten, eller lilje ved å representere nedre og øvre Egypt i deres fruktbare forbund før det ble assosiert med palmetreet. Fra de tidligste tider var det en sterk tilknytning mellom solen og palmett er antagelig også en tidlig form for glorie.
Paradidymocentrus
Utbredelse
Artene er utbredt i Papua Ny-Guinea.
Naga City
Naga City eller City of Naga kan vise til:
Kongeriket Hawaii
Kongeriket Hawaii var det konstitusjonelle monarkiet som styrte Hawaii mellom 1810 og 1893. Monarkiet ble etablert mellom 1795 og 1810 da flere mindre høvdingdømmer ble forent. Det ble styrtet av lokale finansmenn med europeisk og amerikansk utspring i 1893 for å forhindre at monarken skulle få øket makt.
Kongedømmet hadde Lahaina som hovedstad fram til 1845, da den ble flyttet til Honolulu, som også er den nåværende hovedstaden i den amerikanske delstaten Hawaii.
Regjering
Regjeringen i kongeriket Hawaii ble transformert i faser, og hver fase ble definert av de ulike konstitusjonene, som ble skrevet i 1840, 1852, 1864 og 1887. En tendens for hver grunnlov var at makten til monarken minsket til fordel for en folkvalgt regjering. Monarken var statsjef og regjeringsjef, og hadde oppsyn med kabinettet som tok hånd om administrasjonen. Kabinettet besto av ministere som ledet ulike departement, og systemet lignet mye det britiske systemet, som det var basert på. Ministrene var også som monarkens viktigste rådgivere.
Konstitusjonen fra 1840 skapte et tokammerparlament som tok hånd om lovgivningen. Forsamlingen bestod av en gruppe folkevalgte og en gruppe adel, adelen ble valgt av monarken. Den samme grunnloven skapte et rettsvesenet, som hadde til oppgave å overvåke domstolene og tolke lovene. Den øverste domstolen ble ledet av en hoveddommer, som ble utpekt av monarken.
Hawaii-øyene ble delt inn i mindre administrative regioner: Kauai, Oahu, Maui og Hawaii. Regionen Kauai inkluderte Niihau, mens Mauiregionen innbefattet Kahoolawe, Lanai og Molokai. Hver administrativ region ble ledet av en guvernør som ble utpekt av monarken.
Svensken Abraham Fornander svor troskapsed til Kamehameha III og tjenestegjorde i regjering.
Kamehamehadynastiet
To større dynastier, huset Kamehameha og huset Kalakaua styrte kongeriket Hawaii mellom 1810 og 1893. Fem medlemmer av Kamehamehafamilien ledet Hawaii som konger, hvorav to, Kamehameha II og Kamehameha III, var sønner av grunnleggeren av kongeriket, Kamehameha I. I en periode mellom Kamehameha II og Kamehameha IIIs regentperioder, var dronning Kaahumanu regjerende dronning og Kuhina Nui i en stilling som tilsvarer statsminister. En tid etter at Kamehameha IV døde, styrte hans søster Victoria Kamamalu.
Kamehamehadynastiet ble avsluttet i 1872 da Lot (Kamehameha V) døde. Ved sitt dødsleie kalte han inn datteren sin, Bernice Pauahi Bishop, for å gjøre henne til dronning, da hun var den siste gjenlevende medlemmet av Kamehamehafamilien. Hun nektet å ta imot kronen ettersom hun ønsket et privatliv med sin ektemann Charles Reed Bishop. Lot døde før han rakk å navngi en alternativ tronfølger.
Valgmonarki
Etter at prinsesse Bernice Pauahi Bishop nektet å ta over tronen som dronning av Hawaii ble Hawaiis lovgivende forsamling tvunget til å utlyse et valg for å få en ny regent. Mellom 1872 og 1873 ble flere fjerne slektninger til Kamehamehaslekten nominert, og i 1873 ble William C. Lunalilo stemt fram til Hawaiis første av to valgte monarker.
Kalakauadynastiet
Som sin forgjenger misslyktes Lunalilo å navngi en etterfølger til tronen. Han døde uventet mindre enn et år etter at han hadde blitt konge, og enda en gang ble Hawaiis lovgivende forsamling tvunget til å utlyse valg. Dronning Emma, enke etter Kamehameha IV, ble nominert sammen med David Kalakaua. David Kalakaua vant valget og ble Hawaiis andre valgte konge. Resultatet var så kontroversielt at amerikanske tropper ble kalt inn for å holde tilbake oppløp som hadde brutt ut i protester over hans seieren over Emma.
I forhåpningen om å unnvike usikkerhet om monarkiets framtid utpekte Kalakaua flere tronfølgere og definerte en arverekkefølge. Søsteren hans, Lili'uokalani, skulle ta over tronen ved Kalakauas død.
Styrtingen av monarkiet
To år etter at Lili'uokalani hadde tatt over tronen på Hawaii, ble monarkiet styrtet av lokale finansmenn med europeisk og amerikansk opprinnelse, som svar på at Hawaiis dronning hadde forsøkt å skrive om konstitusjonen fra 1887 som hadde gjort Hawaii til et konstitusjonelt monarki der monarken hadde liten eller ingen makt, til igjen å gi mer makt til monarken.
Kongelige eiendommer
Kamehameha V kjente i sin regjeringstid et behov for å bygge et kongelig palass, for å kunne sammenligne den nye rikdommen til Hawaiis kongehus med andre nasjoners kongehus. Han lot derfor bygge palasset Aliiolani Hale, men han døde før byggverket var ferdigstilt. Idag huser palasset den høyeste domstolen i delstaten Hawaii.
David Kalākaua delte Kamehameha Vs drøm, og lot bygge palasset 'Iolani, hvorfra han og hans etterfølgere regjerte. Seinere kom palasset til å bli fengselet til hans søster, og ble bevoktet av amerikanske tropper. Det ble også stedet der USA offisielt heiste flagget sitt under annekteringen, og der territoriets regjeringen hadde sitt kontor.
Maya-Maya lufthavn
Maya-Maya lufthavn er en internasjonal lufthavn som ligger i Republikken Kongos hovedstad Brazzaville.
Fossjåren
Fossjåren er ei grend og en grunnkrets i Orkland kommune i Trøndelag. Grunnkretsen hadde 268 innbyggere i 2019.
En «jåre» er et dialektord for en gård på en avsats i dalsiden. I Orkdalen er det åtte «jårer»; Ustjåren, Monsetjåren, Togstadjåren, Kvålsjåren, Fossjåren, Sommervoldjåren, Berbusjåren og Asbølljåren.
Buk M1
Buk M1 (russisk: Бук М1 ( = bøketre, NATO-kallenavn SA-11 Gadfly) er en sovjetisk mellomdistanse luftvernmissil system med rakettmotor og radarstøttet målakvisisjon. Systemet ble konstruert med tanke på bruk mot jagerfly, helikoptre og kryssermissiler. Det ble faset inn fra 1980 i det sovjetiske militære styrker og erstattet rakettsystemet 2K12 Kub. Den moderniserte type Buk-M1 har bedre rekkevidde og elektronikk. Fire mann er nok til å operere systemet.
Etterfølgersystemet heter Buk-M1-2.
Missiler og styring
Hvert missil er 5,55 meter lang, veier 690 kg og bærer en relativt kraftig sprengladning på 70 kg. Det innebærer blant annet at direkte treff på målet ikke er helt påkrevet; detonasjon i nærheten vil også tilføre voldsom skade. Fremdriften skjer ved hjelp av en startmotor med fast brensel. Etter at startmotoren her utbrent blir den tomme hylsen til forbrenningskammer for en ramjet-motor som drives av flytende brensel. Dette gir roboten en god rekkevidde for dens størrelse, og en høy akselerasjonshastighet i innledningsfasen. Farten kommer opp i 3 x lydens hastighet.
Følgende nedskytningssannsynligheter sies å gjelde:
Batteriet krever fem minutters istandsetningstid før det er klart til å bekjempe mål og er i transportferdig stand igjen etter 5 minutter. Reaksjonstid fra målsporing til robotavfyring er 22 sekunder.
Rutebileiernes Standardiserings-Aksjeselskap
Rutebileiernes Standardiserings-Aksjeselskap (RSA) er en norsk importør av busser, varebiler og personbiler. Selskapet er importør av bussmerket Setra og bilmerkene Isuzu og Suzuki. Selskapet har også tidligere vært importør av blant annet busser og lastebiler fra Scania-Vabis, Daimler, DAF og Hino, lastebiler fra Pegaso, midibusser fra Ikarus og personbiler fra Daimler, Lanchester, Alfa Romeo, Fiat og Jeep. RSAs virksomhet er i dag delt opp i tungtavdelingen i Drammen som driver salg av bussmerket Setra, samt ettersalg og buss- og lastebilverksted for nåværende og tidligere merker, og RSA Bil som driver salg og ettermarked av merkene Isuzu og Suzuki via et landsdekkende forhandlernett, og ti egne forhandlere som også selger Alfa Romeo, Fiat og Jeep. RSA Bils egne forhandlere finnes i Arendal, Drammen, Forus, Fredrikstad, Kristiansand, Lillestrøm, Oslo, Sarpsborg, Ski og Tromsø.
Pontoise
Pontoise er en kommune i departementet Val-d'Oise i regionen Île-de-France, og er en av de nordvestlige forstedene til Paris. Kommunen ligger 28,4 km fra sentrum av Paris.
Befolkningsutvikling
Antall innbyggere i kommunen Pontoise
Rutebileiernes Standardiserings-Aksjeselskap
Historie
Selskapet ble etablert i Oslo den 2. mars 1936 som Rutebileiernes Garanti- og Standardiserings-Aksjeselskap (RGSA), med den hensikt å være et kommersielt motstykke til Norges Rutebileieres Forbund (NRF), og noe av det viktigste var å stille økonomiske garantier for rutebileiere som trengte å låne penger til nye busser. Standardisering og rasjonalisering av busser var også et mål, men av mer langsiktig art. RGSA ble startet av en rekke sentrale rutebileiere på den tiden, blant annet Martin Olsen Schøyen (Ingeniør M.O. Schøyens Bilcentraler – SBC), Peder Engeseth (Engeseth Busslinjer), Sivert Mjelva (Oslo-Lommedalen Rutebiltrafikk) og Svein Helling (SH-Busslinjer). Det var ved etableringen Schøyen som var største aksjonær og i stor grad pådriveren bak hele selskapet. Etter noen år tok Rutebileiernes Forsikringsselskap over oppgaven med å stille garantier, så fra 11. juni 1941 byttet man navn til Rutebileiernes Standardiserings-Aksjeselskap, som det fortsatt er i dag.
Våren 1941 ble RSA tilbudt kontrakt som norsk importør for Scania-Vabis og takket ja, men i tiden frem til frigjøringen i 1945 ble ikke et eneste kjøretøy importert. I 1945 valgte Scania-Vabis å si opp kontrakten på grunn av enkelte av RSAs sentrale personers politiske standpunkt under krigen, og kontrakten gikk i stedet til Norsk Scania-Vabis A/S, stiftet av premieløytnant Edvard Vethe og skogeierne Fritz Anker Rasch og Carl Otto Løvenskiold. Som kompensasjon ble RSA hovedforhandler for busschassis i Norge. I forbindelse med gjenoppbyggingen etter krigen hadde staten bestilt 200 busschassis fra Scania-Vabis, som RSA distribuerte i årene mellom 1946 og 1948. På egenhånd stod RSA for salg av 250 busschassis mellom 1946 og 1952, da Scania-Vabis sa opp forhandlerkontrakten. Senere var RSA forhandler for Oslo og Akershus (unntatt Statsbanenes bilruter) mellom 1955 og 1963.
I mai 1973 flyttet RSA ut av Oslo og først til Øvre Eikervei 83 på Gulskogen i Drammen, det gamle velferdsbygget til Gulskogen Cellulose. Siden det ikke var plass til noe større verksted der, overtok man tungbilverkstedet Diesel-Elektro på Åssiden. 1. april 1979 flyttet RSA over til naboeiendommen Øvre Eikervei 77, der man fortsatt holder til i dag. Ved den offisielle åpningen av anlegget senere samme år overrakte DAF en gave til RSA i form av en skulptur laget av den italiensk-norske billedhuggeren Gino Scarpa, som inntil nylig har utgjort en del av RSAs logo.
I 1976 inngikk RSA to avtaler som importør for Norge; med Voith om retardere for ettermontering på lastebiler og busser, og med Karl Kässbohrer Farzeugwerke om tilhengere og Setra busser. Førstnevnte kontrakt opphørte i 1999, mens sistnevnte utgjør i dag hoveddelen av den aktiviteten som kan spores tilbake til RSAs tidligere dager. RSA rakk å levere 8 busser før en ny generasjon Setra ble lansert som på grunn av moderne produksjonsteknikk ikke tilfredsstilte et særnorsk krav om at siderutene skulle kunne presses ut for bruk som nødutgang. Fra 1982 kunne bussene godkjennes, og har solgt bra siden det.
Emanuel Hjort
Emanuel er en serie barne- og ungdomsromaner av de svenske forfatterne Anders Jacobsson og Sören Olsson, utgitt fra 1984.
Rutebileiernes Standardiserings-Aksjeselskap
Historie
1. september 1980 overtok RSA som importør for Toyota-eide Hinos lastebiler og busser i Norge. Dette japanske merket var på den tiden relativt ukjent i Norge, men samtidig verdens nest største lastebilprodusent etter Mercedes-Benz. De første lastebilene og busschassiene kom til Norge som byggesett, i formen "semi-knocked-down" (SKD), som vil si at blant annet førerhyttene på lastebilene var ferdigmonterte. Monteringen av biler på Gulskogen pågikk frem til 1985, da det var blitt mer rasjonelt å motta dem ferdigmontert fra Japan. Fra 1986 kunne man også levere ferdigbygde midibusser fra Japan, som i tillegg ble solgt i Sverige. Disse fikk interiør hos norske karosserifabrikker, og noen ble også bygget om med rullestolheis eller laventrégulv. Hino var utover 90-tallet ikke interessert i å følge med på europeiske utslippskrav, så fra innføringen av Euro II-kravene høsten 1996 ble det slutt på importen, men det tok enda et par år før de siste bilene var solgt. Totalt ble det solgt 316 av de ferdigbygde midibussene i Norge og Sverige til sammen, og av de var det 60 som var bygget om til laventré.
Eunidiella
Utbredelse
Arten lever i India.
Rutebileiernes Standardiserings-Aksjeselskap
Historie
I 1983 ble RSA importør av biler for japanske Suzuki, med lansering av de første modellene tidlig året etter. Merket solgte umiddelbart ganske bra, og det ble registrert 1085 varebiler og 130 personbiler bare i løpet av 1984. Suksessen kan sees i sammenheng med at Suzuki bygde firehjulsdrevne biler, som var populært i jappetiden.
I 1988 takket RSA ja til å bli importør for den spanske lastebilprodusenten Pegaso. Med det kunne RSA også levere tyngre lastebiler, siden Hino ikke produserte biler større enn 16,5 tonn. Pegaso produserte også busschassis, men de var ikke en del av avtalen. Det ble kun importert en liten håndfull biler av modellen Troner, som hadde en førerhytte utviklet i samarbeid med DAF. I 1990 ble Pegaso kjøpt opp av Iveco, og i 1992 sa Iveco opp kontrakten.
Da leveransene av midibussene fra Hino tok slutt begynte RSA å se seg om etter en erstatter, og tok kontakt med ungarske Ikarus. Høsten 1996 sendte RSA en forespørsel på en buss på under åtte meters lengde, og et år senere hadde Ikarus to prototyper klare; en laventrébuss og en med vanlig gulv. Bussene ble testet i Norge, men sendt tilbake til fabrikken for utbedringer. En buss ble vist på Transport 2001 på vei til kunde på Island, mens de første bussene til Norge kom i 2002. Ikarus var på den tiden eid av Irisbus, som i slutten av 2007 valgte å legge ned fabrikken i Ungarn. Et stort lager av busser var blitt produsert opp før fabrikken stengte dørene, så den siste bussen ble ikke solgt før i 2011. Siden 2012 tilbys en oppdatert utgave av laventrébussen, bygget av de samme folkene i Ungarn, men kun et dusin busser er så langt levert i Norge og Sverige til sammen. I Sverige samarbeider man med Vinga Bus Partner.
I 2007 startet RSA import av pickuper fra japanske Isuzu. Dette var ikke første gangen det hadde kommet biler av dette merket til RSA. I 2000 hadde Isuzu sin europeiske distributør etter en intensjonsavtale med RSA sendt 50 lastebiler og 50 SUVer av modellen Trooper til Drammen uten at markedet var sondert. Bilene viste seg å bli for dyre for markedet, og bare fem SUVer ble solgt, mens resten ble re-eksportert.
Fra 1976 hadde RSA enerett på salg av Setra i Norge, også etter at Setra i starten av 1995 ble overtatt av Daimler-konsernet og produseres av selskapet EvoBus, men fra høsten 2015 overlot man salg til rutebussanbud til Bertel O. Steen, som fra før av er importør av EvoBus' andre busser, nemlig Mercedes-Benz. Dette omfatter rutebussmodellene i Setra MultiClass-serien. RSA selger likevel fortsatt alle modellene fra Setra, men deltar ikke i anbudsprosesser for vanlig rutetrafikk.
Iacob D. Sømme
Iacob Dybwad Sømme også kjent som Jacob Dybwad Sømme (født 5. september 1898 Tonsåsen i Etnedal, Oppland, henrettet 3. mars 1944, Trandum i Ullensaker) var en norsk fiskebiolog og motstandsmann under andre verdenskrig.
Luperosoma
Luperosoma er en slekt av biller som tilhører familiegruppen bladbiller (Chrysomelidae). Det er kjent 13 arter.
Iacob D. Sømme
Bakgrunn
Foreldrene var legen Jacob Dybwad Sømme (1866–1923) og Helene Sofie Sørensen (1870–1955). Han var bror av Sven Sømme som også var fiskebiolog og motstandsmann. Han var gift med dr.philos. Aslaug Sverdrup, datter av politiker og teolog Jakob Sverdrup, Lauritz Sømme er deres sønn. Søsteren Ingerid var gift med Sigval Bergesen d.y. Sømme var elev ved Kongsgård skole i Stavanger.
Luperosoma
Utseende
Små (ca. 4 millimeter), avlange, blanke og glatte, røde og svarte bladbiller. Hode og pronotum er gjerne røde, dekkvingene svarte. Hodet er fremstrakt med runde, utstående fasettøyne, antennene litt kortere enn kroppen. Pronotum er firkantet, bredere enn langt, men mye smalere enn de jevnbrede dekkvingene. Oversiden er slett og blank uten tydelige hår eller påfallende punktering.
Iacob D. Sømme
Yrke
Sømme var en ledende forsker på ørretens biologi. Fra 1931 til 1940 var han tilknyttet Norges Jeger- og Fiskerforbund som forsøksleder og rådgiver. Hans hovedverk var Ørretboka som kom i 1941. Sømme arbeidet på sin forskning også i fangenskapet på Grini.
Luperosoma
Utbredelse
Slekten er utbredt i Amerika.
Iacob D. Sømme
Andre verdenskrig
Han kom tidlig med i motstandsarbeidet under andre verdenskrig og var blant annet sambandssjef for Milorg i Sør-Norge. Sømme oppdaget at gelatinbelegget på 36 millimeter film kunne skilles fra den blanke plaststripen og gelatinen kunne rulles til en liten ball som var lett å smugle. En av kurerene hadde en hul jeksel der den lille ballen fikk plass. Sømme var også involvert i planlegging av bombeangrep mot tungtvannsfabrikken på Vemork.
Noter
<references group='lower-alpha'/>
Phalaropus
Phalaropus er en slekt i tribuset Phalaropodini, som inngår i underfamilien Tringinae i snipefamilien. Slekten består av kun to arter med svømmesniper.
Inndeling
Inndelingen følger HBW Alive og er i henhold til Piersma & Bonan (2019), som i hovedsak følger studien av Gibson & Baker (2012) og klassifiseringen til Banks (2012).
Lakta
Lakta (nordsamisk) er et fjell i Tana kommune i Finnmark. Det ligger i det sørøstre hjørnet av kommunen, mellom Korgåsen ved grensa mot Nesseby i øst og Searbbat-ryggen i vest. Fjellet har en høyde på 326 meter over havet.
Richard Galliano
Richard Galliano (født 12. desember 1950) er en fransk trekkspiller som hovedsakelig spiller jazz. Han ble trukket mot musikk i ung alder, og han startet med å spille trekkspill etter å ha blitt påvirket av hans far Lucien, en trekkspill-spiller som opprinnelig kom fra Italia, og som flyttet til Nice, Frankrike, der sønnen Richard ble født i 1950.
Etter en lang og intens periode med studier (han fikk blant annet undervisning på trombone, musikk-harmoni, og kontrapunkt ved det kjente Academy of Music i Nice), og i en alder av 14 år startet han å utvide sine ideer om trekkspill, og han begynte å høre på jazz og på musikken til den store trompetisten Clifford Brown.
Han gjorde flere arbeider sammen med flere andre store musikk-stjerner. Enkelte senere samarbeid inkluderer George Mraz, Al Foster, Juliette Greco, Charles Aznavour, Ron Carter, Chet Baker, Enrico Rava, Martial Solal, Miroslav Vitouš, Trilok Gurtu, Jan Garbarek, Michel Petrucciani, Wynton Marsalis, og Toots Thielemans. Han var et sentralt medlem av Claude Nougaro's band i flere år der han var pianist og trekkspiller.
Leidnonjohka
Leidnonjohka er ei elv i Nesseby kommune i Finnmark. Den er ei sideelv til Savetjohka og en del av Vesterelvas nedbørfelt. Elva har utspring fra et lite tjern på Korgåsen og renner mot nord til den løper sammen med Savetjohka rundt to kilometer sør for Vesterelvvannet. Leidnonjohka er 17,7 kilometer lang.
Vesterelvvassdraget ble i 1973 vernet mot kraftutbygging i Verneplan I for vassdrag. Vernevedtaket var basert på de naturvitenskapelige interessene knyttet til elveløpsformer, botanikk og fauna.
Anahawan
Anahawan (Bayan ng Anahawan) er en kommune på Filippinene. Kommunen ligger i landsdelen Visayas, og tilhører provinsen Southern Leyte.
Barangayer
Kommunen er inndelt i 14 barangayer per 30. september 2019.
Chelon
Chelon er en slekt av multer.
Flere analyser av mitokondrielt DNA hos multer i Middelhavet plasserer tykkleppet multe (Chelon labrosus) midt i annen slekt, Liza. Det kan derfor være riktig å slå sammen Liza og Chelon til én slekt. Chelon er det eldste navnet og har prioritet.
Glasvegas
Glasvegas er et skotsk rockeband fra Glasgow. Bandet består av James Allan (vokal), Rab Allan (gitar), Paul Donoghue (bass), og Jonna Löfgren (trommer). Bandet høstet gode kritikker for debutalbumet Glasvegas (2008) som solgte til platina. Samme album nådde andreplass på den britiske album-lista, ble nominert til Mercury Music Prize i 2009, og gjorde det svært godt både i Nord-Amerika og i Sverige. Knappe tre måneder etter at de slapp debutalbumet fikk de god kritikk for sin jule-EP A Snowflake Fell (And It Felt Like A Kiss), som ble spilt inn i Transilvania.
Fjerde april 2011 kom bandets andre album Euphoric Heartbreak, spilt inn i Santa Monica. Albumet nådde tiendeplass i Storbritannia og førsteplass i Sverige. Til tross for at også dette albumet høstet gode kritikker og anmeldelser, oppnådde det ikke like stor kommersiell suksess som førsteplata og noen måneder senere gikk bandet og deres daværende plateselskap, Sony Music, hver til sitt.
Bandet har vært på to verdensturnèer, inkludert en tur til Kina, samt sju turneer i Nord-Amerika.
I juni 2013 annonserte bandet at de hadde signert med plateselskapet BMG. Bandets tredje album Later...When the TV Turns To Static kom i september 2013.
Ermont
Ermont er en kommune i departementet Val-d'Oise i regionen Île-de-France, og er en av de nordlige forstedene til Paris. Kommunen ligger 17,2 km fra sentrum av Paris.
Befolkningsutvikling
Antall innbyggere i kommunen Ermont
Rwanda under VM i friidrett 2011
Rwanda deltok under VM i friidrett 2011 (utendørs) fra 27. august til 4. september 2011 i Daegu i Sør-Korea med 2 utøvere.
Europavei 39 (Sogn og Fjordane)
Europavei 39 i Sogn og Fjordane er et delstykke av europavei 39 i Vestland fylke med en lengde på 224 km, veien går mellom fylkesgrensen mot Møre og Romsdal i nord og den tidligere fylkesgrensen mot Hordaland i sør.
Historikk
Før 1992 var det riksvei 14, og 1992-2000 var det riksvei 1 på dagens vei E39 gjennom Sogn og Fjordane (Nordfjordeid-Folkestad, ikke Kvivsvegen).
Mellom Vadheim og Sande i Gaular kommune ble veien utbedret og lagt om i 2013–2016: ny tunnel langs Øksdalsvatnet, veien ble lagt utenom Sande sentrum med bro over Gaula («Sandefossen bru» ). Strekningen var smal og veibanen hadde liten bæreevne, og var dels rasfarlig. Nord for Sande ble den gamle utbedret med fjellskjæring og fyllmasser. Anleggsarbeidet ble igangsatt i 2013, og var ferdig 2016. Strekningen fikk 760 meter ny tunnel, 5 broer og 5 kulverter, arbeidet omfattet 9 km hovedvei. Samlet kostnad var 680 millioner kroner Fylkesvei 610 ble lagt i kulvert under E39 ved Sande og adkomst til E39 skjer på ramper slik at E39 ikke får kryssende trafikk. Strekningen ble åpnet 27. juni 2016. Traseen forbi Sande sentrum ble skissert som et alternativ i 1898.
Lavik ferjekai ble bygget om og utvidet i 2015 og det ble satt inn batteridrevet ferje (den første i verden) på Ferjesambandet Lavik–Oppedal. Adkomsten til ferjekaien ble samtidig lagt og utenfor bebyggelsen.
Prosjekter
På strekningen mellom Skei i Jølster og grensen mot Hordaland skal veien legges om eller utbedres de kommende årene (opplysninger fra 2014).
Det er foreslått at E39 flyttes fra dagens trasé via Anda-Lote til konsept K10 som innebærer bygging av tunnel under Utvikfjellet og bru over Nordfjorden mellom Svarstad og Frøholm med vei videre til Hornindal og Volda via Kvivsvegen.
Kommuner og knutepunkter
Videre forbindelse: Europavei 39 (Møre og Romsdal)
Videre forbindelse: Europavei 39 (Hordaland)
Tykkleppet multe
Tykkleppet multe (Chelon labrosus) er en fiskeart.
Tykkleppet multe er en stimfisk som lever på grunt vann i havet og som ofte vandrer opp i brakkvann og ferskvann. Den eter for det meste alger, men tar også små virvelløse dyr og detritus. Ofte svømmer den med snuten nesten opp i vannskorpa.
Utbredelsen strekker seg fra Island og Norge sørover til Senegal. Den finnes også i Middelhavet og det sørvestre Svartehavet, og den er en sjelden gjest i Østersjøen. I Norge er den vanligst langs sørlandskysten og i ytre Oslofjord.
Tykkleppet multe er en ettertraktet sportsfisk i Norge, ettersom den er vanskelig å få på kroken på grunn av den lille munnen. I Sør-Europa drives det kommersielt fiske etter arten.
Kamilla Aslaksen
Kamilla Aslaksen (født 26. juni 1965 i Arendal) er førsteamanuensis ved Fakultet for lærerutdanning og pedagogikk ved Høgskolen i Innlandet.
Aslaksen drev enkeltpersonforetaket Ka forlag fra 2005. Fra 1. januar 2010 var hun leder av bokavdelingen i Blomqvist Kunsthandel. Hun har også vært fast spaltist i Morgenbladet. Aslaksen har skrevet Ibsenspørreboka (Ka forlag 2005) og Munch på Tøyen (Pax 2011), samt redigert boka Erindringer af mit Liv 1790-1830 av Conrad Nicolai Schwach (Ka forlag 2008).
Nordfargjeld
Nordfargjeld var den gjelden en fisker hadde til den bergenske handelsmannen på Bryggen i Bergen
Bakgrunn
Nordfargjeld var et sentralt begrep i nordlandshandelen på Bryggen i Bergen, og representerte båndet mellom en handelsstue og kunden. Gjelden økte eller minket alt ettersom fisket var dårlig eller godt. I nordfarkladdene kan vi se hvordan hvert enkelt stevne øket eller minket gjelden, og i nordfaruttrekkene ser vi utviklingen over flere år.
Det er lett å se seg blind på de tyngende sidene ved gjeldsbyrden, og gjeldsforholdet blir ofte fremstilt som en utnyttelse fra bergenskjøpmannens side. Men bildet er mer nyansert. Gjelden er først og fremst et forhold som knytter handelsmann og kunde til hverandre med plikter og rettigheter på begge sider. Den bandt på den ene side fiskeren til å handle kun med sin handelsmann, men den forpliktet også handelsmannen til å utstyre fiskeren med det han trengte av nødvendighetsvarer, enten den medbrakte fangsten dekket dette eller ikke. Det finnes eksempler på helt ensidige transaksjoner, der kun forbruksvarer er sendt nordover, uten at det er fraktet fisk til Bergen. Det er lite trolig at det lå noen forventning om at gjelden skulle nedbetales. Den er først og fremst en organisatorisk relasjon.
Dersom en fisker ønsket å skifte handelsmann, måtte den nye overta gjelden, altså kjøpe ham ut. Den samlede nordfargjelden ble betraktet som et uttrykk for handelsstuens verdi. Det var vanlig at stuer ble solgt til 2/3 av verdien av nordfargjelden.
Opplysninger om nordfargjeld finnes i arkivene etter handelsmenn på Bryggen, først og fremst i nordfaruttrekk og nordfarkladder. Bergen Byarkiv oppbevarer slike arkiver.
Candezoides
Candezoides er en slekt av biller som tilhører familiegruppen bladbiller (Chrysomelidae). Det er kjent én art.
Levevis
Både larvene og de voksne (imago) er planteetere.
Utbredelse
Slekten er utbredt på Madagaskar.
Bontoc (Southern Leyte)
Bontoc (Bayan ng Bontoc) er en kommune på Filippinene. Kommunen ligger i landsdelen Visayas, og tilhører provinsen Southern Leyte.
Barangayer
Kommunen er inndelt i 40 barangayer per 30. september 2019.
Svømming under VM i svømmesport 2023 – 50 meter butterfly kvinner
50 meter butterfly kvinner var en svømmeøvelse som ble arrangert under VM i svømmesport 2023 i Fukuoka i Japan 28. og 29. juli 2023.
Rekorder
Før konkurransene var gjeldende verdens- og mesterskapsrekorder som følger:
Forsøksheat
Forsøksheatene startet 28. juli klokken 11:39.
Semifinale
Semifinalene startet 28. juli klokken 21:08.
Finale
Finalen fant sted 29. juli klokken 20:02.
Hinunangan
Hinunangan (Bayan ng Hinungangan) er en kommune på Filippinene. Kommunen ligger i landsdelen Visayas, og tilhører provinsen Southern Leyte.
Barangayer
Kommunen er inndelt i 40 barangayer per 30. september 2019.
Riksantikvarens kulturminnepris
Riksantikvarens kulturminnepris er Riksantikvarens årlig pris som deles ut til personer, organisasjoner eller miljøer som har gjort en særlig innsats for bevaring, formidling og istandsetting av kulturminner. Prisen ble første gang utdelt i 2012 og består av et kunstverk, et diplom og en sjekk på 25.000 kroner.
Va’a
Va'a er en polynesisk utriggerkano og derav betegnelsen på en idrett drevet med denne type farkost.
I Polynesia har utriggerkanoer vært benyttet både til lokaltrafikk, havgående reiser og i krigføring. Va'a er et polynesisk ord for kano: samoansk og tahitisk: va'a, tongansk og marquesisk: vaka, maori: waka, hawaiisk: wa'a.
Konkurranse med utriggerkano ble tatt opp på Hawaii fra 1870-årene og i 1908 ble det etablert to idrettslag for disiplinen. Idretten spredte seg til andre deler av Stillehavet og verden for øvrig. I 1981 samlet foreninger fra ulike land og områder seg i Det internasjonale va'a-forbundet. Føderasjonen arrangerer sprintverdensmesterskap annet hvert år.
Stephen Fretwell
Stephen Fretwell (født 10. november 1981 i Scunthorpe, Lincolnshire) er en engelsk låtskriver og sanger. Han startet sitt aller første band, Label, allerede i tenårene.
Va’a
Andre store internasjonale konkurranser er Molokai Hoe og Na Wahine O Ke Kai, begge på Hawaii, og Hawaiki Nui Va'a i Fransk Polynesia.
Stephen Fretwell
Fretwell forlot universitetet etter kun ett år studier, og han begynte å opptre på forskjellige lokale barer i Manchester-området. Fretwell publiserte flere selvfinansierte plater, før han signerte en platekontrakt med musikkstudioet Fiction Records. Hans første album ble publisert i november 2004. Den ble spilt inn i Abbey Road Studios, og havnet på 27.-plass på hitlistene i Storbritannia i august 2005. Hans sang «Play» fra albumet Magpie ble omtalt i filmen The Joneses fra 2009.
Arild Christopher Huitfeldt
Arild Christopher Huitfeldt (født 30. januar 1769 på Elingård, død 2. april 1845 i Fredrikshald) var en norsk offiser.
Han var sønn av generalmajor Valentin Vilhelm Hartvig Huitfeldt, og ble bare 12 år gammel utnevnt til fenrik ved 1. smålenske Infanteriregiment. Han ble forfremmet herfra i 1788 som sekondløytnant ved Søndenfjeldske infanteriregiment og til premierløytnant i 1790, kaptein i 1802, og til major i 1808. I felttoget mot Sverige i det sistnevnte år viste han seg som en dugelig soldat og ble omtalt flere ganger av prins Christian August for sin gode konduite, spesielt under kampene ved Prestebakke. Den 10. juni 1811 fikk han etter ansøkning på grunn av sviktende helse sin «afsked med ventepenge», men meldte seg på nytt til tjeneste i hæren i 1814, og deltok dette år i krigsbegivenhetene på den norsk-svenske grensen. Ved Norges avståelse til Sverige avsluttet han for bestandig sin krigstjeneste.
Huitfeldt har en gate oppkalt etter seg på Os i Halden.
John Nixon
John Colley Nixon (født ca 1750 i Ryde på Isle of Wight, død samme sted 1818) var en engelsk amatørtegner, mest kjent for karikaturer.
Det er lite kjent om barndommen, men han vokste opp sammen med to brødre, James Nixon som var miniatyrmaler og pastor Robert Nixon som også var kunstnerisk begavet, og «æresutstiller» ved Royal Academy. Det var forøvrig Robert Nixon som oppdaget William Turners talent og via forbindelser skaffet ham plass på Royal Academy. Han giftet seg med Ann Russel og fikk minst to sønner. Den yngste, Francis Russel Nixon ble den første biskopen av Tasmania.
Hans begavelse var ikke begrenset til tegning og maling. Han var en suksessrik kjøpmann og flink amatørskuespiller. Hans visuelle hukommelse var bemerkelsesverdig og lot ham gjenskape scener og hendelser i karikatur. Det er disse som i dag er mest kjent, og kan finnes i samlinger som: Victoria and Albert Museum, og National Portrait Gallery, samt Courtauld-samlingen, Somerset House, London. Mellom 1781 og 1815 stilte han ut 39 landskapsmalerier som æresgjest ved Royal Academy.
Han døde i 1818 i samme område han antas å være født.
Ambar
Ambar er et kar som ble brukt til oppbevaring og transport av melk, smør, grøt og andre melkeprodukter. Ambrer ble laget av tre. De har rundt eller ovalt tverrsnitt med rette eller svakt skrånende sider. De har lokk og gjerne en hank i lokket. De fleste ambrer er lagget. De har ører for feste for lokket, og ofte er tre staver forlenget som føtter. Men betegnelsen ambar brukes også om tilsvarende kar der sider og bunn er laget av et stykke tre.
Melkeambar skiller seg fra de andre ved at de er større. De kan gjerne romme fra 8 liter og oppover.
Osteambar ble brukt til oppbevaring og transport av ost.
Smørambar ble brukt til oppbevaring og transport av smør. De har sjelden dekor eller føtter og sidene skrår ofte litt utover slik at det skal være lett å få ut smøret.
Noen synonymer: Amber, ambår, ammar, butt, dall, dylle, embar, ember, embær, lokkbøtte, rjomeholk, rømmedylle, spann, stronk, strump
Makaronesialire
Makaronesialire (Puffinus baroli) er en art i stormfuglfamilien (Procellariidae), som tilhører ordenen stormfugler (Procellariiformes). Fuglen er utpreget marin og utbredt sentralt i Øst-Atlanteren og hekker hovedsakelig på Azorene, Madeira, Desertasøyene, Selvagensøyene og Kanariøyene. Den er tidvis påtruffet i Norge, men hekker ikke her.
Taksonomi
Det var lenge uavklart om denne fuglen var en selvstendig art eller en underart av tropelire (P. lherminieri) eller en selvstendig art. Den ble tidligere også behandlet som en underart av dverglire (P. assimilis). BirdLife International og HBW Alive betrakter den som en underart av tropelire, mens både Artsdatabanken og Norsk Ornitologisk Forening (NOF) behandler den som en selvstendig art. IUCNs rødliste følger BirdLife International og oppgir status som livskraftig.
Beskrivelse
Makaronesialire måler cirka 26–28 cm og veier typisk 140–211 g. Vingespennet utgjør omkring 58–61 cm. Fjærdrakten er gråsort på oversiden og hvit med gråsorte randsoner på undersiden. vingene er relativt korte og brede og stjerten halvlang og godt avrundet.
Cadaverota
Cadaverota er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). Den ble tidligere regnet som en undergruppe av den store slekten Atheta. Det er beskrevet arter, to av dem er funnet i Norge.
Liste over fotballklubber på São Tomé og Príncipe
Liste over fotballklubber på São Tomé og Príncipe inneholder fotballklubber på São Tomé og Príncipe som er en del av seriesystemet.
Cadaverota
Levevis
Disse billene finnes på bakken, mellom råtnende plantedeler, i kompost og ved møkk og åtsler. Navnet skulle tyde på at de er spesielt knyttet til åtsler, men dette er neppe tilfellet.
Systematisk inndeling / norske arter
Disse artene ble tidligere regnet til den artsrike slekten Atheta, nå oftere til Dimetrota.
Albertøya
Albertøya er en mindre øy på Svalbard. Den ligger øst av Danskøya, adskilt ved Albertsundet.
Øya ligger sør for det østre innløpet til Danskegattet; og i forhold til Smeerenburgodden på Amsterdamøya. Posisjonen blir videre; øst av Virgohamna. Den er lite besøkt og har ikke noe permanent isdekke. Det høyeste punktet når 15 moh.
Den ble besøkt av A. G. Nathorst og G. Kolthoff 27. august 1898.
Øya er oppkalt etter fyrst Albert I av Monaco (1848-1922).
Sædgjemme
Sædgjemmer, spermateker fra (gr.) spermatheca, formelt (lat.) receptacula seminis (entall: receptaculum seminis) er en del av kjønnsorganet til hunner hos mange dyrearter. Sædgjemmere forekommer i mange grupper, de fleste insekter, edderkopper, snegler, fåbørstemark (meitemark og deres slektninger) og til hos med hos salamandere. Strukturene brukes til å lagre sæden fra hanner. Noen dyr, slik som bier og maur parrer seg bare en eller et fåtall ganger, og lagrer sæden og bruker den, noen ganger i flere år. Hos hermafroditter som parrer seg selv vil de også kunne lagre sæd fra egen kropp. Hos noen grupper skjer befruktningen i sædgjemmerne når eggcellene er tilstrekkelig modne.
Antall sædgjemmere varierer med dyregruppene. De aller fleste har parrede spermgjemmere, men meitemark har fire par, på henholdsvis 6., 7., 8. og 9. segment. Disse mottar og lagrer sæden fra motparten under paring. De er foret med epitel og varierer sterkt i utforming: Noen er lange og sterkt spiralsnodde, mens andre er vake utposinger på de hunnlige delene av det indre kjønnsorganet. Utformingen av sædgjemmerne er drevet av det store variasjonen av reproduksjonssystemer hos meitemark.
Strukturer hos Caenorhabditis elegans
Rundormen Caenorhabditis elegans har to sædgjemmere, knyttet til hver sin gonade. Hver sædgjemmer består av 24 glatte muskelceller som danner et strekkbart rør. Actin filamentene ligger rundt røret, slik at det kan vies ut eller snøres sammen. Særgjemmerne hos C. elegans er ofte brukt som modell i studier av hvordan fysisk påvirkning omgjøres til elektriske nervesignaler.
Kjønnsbestemmelse hos edderkopper
Fugleedderkopper er propulære hubbydyr, men mange av artene har svært små kjønnsforskjeller så lenge de ikke er voksne. En av måtene å avgjøre kjønnet på unge individer er å se etter sædgjemmerne i hammen når en edderkopp har skiftet. Særsgjemmerne er svært variable, og kan i mange tilfeller ikke bare avsløre kjønnet hos unge individer, men også art.
Bier
En birøkter kan undersøke sædgjemmene på en død dronningbie for å se om hun har blitt parret eller ikke. I mange arter av langtungebier, særlig hos Melipona bicolor, vil dronningens egg passere sædgjemmerne under egglegging, og befruktes mens de passerer. På grunn av bienes system der haploide individer blir hanner, kan dronningen selv bestemmer kjønnsbalansen i kullet ved å befrukte eller ikke befruke eggene mens de passerer.
13. serierunde i Toppserien 2022
Alle kampene i '''13. serierunde i Toppserien 2022''' ble spilt søndag 5. juni.
Amgala Temple
Amgala Temple er et norsk rock/jazzrock/prog-bandprosjekt startet i 2017. Bandet er samarbeid mellom de tre etablerte musikerne Lars Horntveth (bass, keyboard og mer), Amund Maarud (gitar) og Gard Nilssen (trommer).
William Sophus Bergstrøm
William Sophus Bergstrøm (født i København 23. juni 1832, død i Kristiania 29. november 1905) var gardinmaler, illustratør og byggmester.
Bergstrøm gikk i lære hos teatermaler Peter Frederik Wergmann i 1859. Han tegnet for Norsk Folkeblad 1870-1873, og i Ny illustreret Tidende. Han søkte uten hell Schæffers legat i 1870. Ved «kgl. Resolution af 12te Juni 1873» mottok han 75 spd i utenlandsstipendium: «Maler og Tegner William Sophus Bergstrøm af [Christiania] for i Tyskland og navnlig ved Wienerudstillingen at uddanne sig som Illustratør og Dekoratør».
Bergstrøm var født i København, men foreldrene, Sophie Marie Christensen og Johan Wilhelm Bergstrøm, brakte ham med til Borre i Vestfold, hvor han også ble konfirmert. Han ble den 14. april 1867 gift med Oline «Lina» Andrea Remsberg (19/8 1836.16/10 1916) fra Bergen. De fikk datteren Signe Jofrida (f. 28/5 1869), som 9/9 1898 ble gift med Ingebret Sæthre (f. 23/7 1871), og sønnen Ragnvald Bjørnstjerne (22/7 1871-4/3 1880).
Siden 1876 jobbet Sophus Bergstrøm som byggmester ved restaureringsarbeidene av Nidarosdomen.
Han tegnet også Ornamenter for norsk Træskjærerkunst. Skrifter, udgivne af Kunstindustrimuseet nr. 3 (med forord av H. Grosch). Kristiania 1886 og til opptrykket av Falck-Ytters barnebok om Haakon Haakonsen (1873). I eget navn utga han også ''Billeder til norske Digte. Spøg i ti Skitser af W. S. Bergstrøm''. Throndhjem 1883.
US Open Championship 2021
US Open Championship 2021 ble arrangert på Torrey Pines Golf Course i San Diego i USA fra 17. til 20. juni 2021.
Vladimir Plavunov
Vladimir Plavunov (født 15. august 1949) er en tidligere russisk bandyspiller. Han spilte størstedelen av karrieren i Dinamo Moskva og vant åtte sovjetiske mesterskap. Han debuterte på det sovjetiske landslaget i 1970, spilte 160 landskamper og ble verdensmester sju ganger. På tampen av karrieren spilte han i Norge. Han var spillende trener i Sarpsborg i fire sesonger fra 1990 til 1994, og ledet i 1992 klubben til dens hittil eneste norgesmesterskap.
Plavunov var senere trener for Dinamo Moskva og det russiske landslaget.
TV6
TV6 kan vise til:
P A M Mellbye
Peter Andreas Munch «P A M» Mellbye (født 30. desember 1918, død 25. juli 2005 ) var en norsk arkitekt.
Mellbye studerte arkitektur ved Norges tekniske høgskole da Norge ble angrepet i 1940. Han var medlem av styret i Studentersamfundet. I september 1941 vedtok styret ut fra situasjonen å dra i landflyktighet. De dro til Sverige, via Rørosbanen og på ski over grensen. Sammen med ham var blant annet Guthorm Kavli og Finn Lied.
Det meste av Mellbyes prosjekter var lokalisert til Oslo-området. I tillegg til sitt arbeid som arkitekt, var han aktiv som skribent i faglitterære skrifter samt i Dagbladet.
Hinundayan
Hinundayan (Bayan ng Hinundayan) er en kommune på Filippinene. Kommunen ligger i landsdelen Visayas, og tilhører provinsen Southern Leyte.
Anne Enright
Anne Enright (født 11. oktober 1962 i Dublin) er en irsk forfatter som har publisert flere essays, noveller og romaner. Romanen The Gathering ble tildelt Man Booker Prize i 2007. Bøker hennes tar ofte opp temaer rundt familieforhold, kjærlighet og sex, samt Irlands vanskelige fortid. Hun fikk en grad i engelsk og filosofi fra Trinity College Dublin. Enright begynte å skrive for alvor da hun fikk en elektrisk skrivemaskin til sin 21-årsdagen. Enright er gift med Martin Murphy, som er direktør for Pavilion Theatre i Dun Laoghaire, og de har to barn sammen. Enright er medlem av Fellow of the Royal Society of Literature. Hennes roman The Gathering vant i 2008 den irske Novel of the Year.